Fredag aften spillede Frederikshavn White Hawks den femte semifinale i Metal Ligaens slutspil. Modstanderen i finaleserien er Hering Blue Fox, og inden kampen blev fløjtet igang, var stillingen i kampe helt lige: 2-2. Dermed var det også givet, at vinderen af fredagens kamp ville tilspille sig en matchbold i semifinalen og give sig selv de bedste forudsætninger for at komme i finalen. Den chance greb nordjyderne på fornemmeste vis, og med en sejr på 5-3 har de intet at tabe, når de løber på isen igen søndag i Herning. Her vil alt presset hvile på hjemmeholdets skuldre mens nordjyderne kan spille frit med visheden om, at skulle de tabe, kampen, så er det stadig muligt at komme i finalen. Fredagens sejr blev grundlagt i første periode med et mål scoret af Colin Vock og føringen blev udvidet efter 26 minutter af Mathias Bau. Herefter lykkedes det dog for Herning at spille sig tilbage i kampen med scoringer af Martin Sagat og Kyle Essery, men så satte White Hawks igen den rigtige skøjte forrest, og slog tilbage. Efter 46 minutters spil var stillingen 4-2 i nordjydernes favør, og selvom Tomas Sinasalo efter 57 minutter fik reduceret, var sejren aldrig i fare. Føringen blev faktisk udbygget til 5-3 med under halvandet minut tilbage af kampen, og således blev kampens resultat fundet. Kampen blev overværet af 2053 tiskuere.

Opsummering:
Frederikshavn White Hawks har den ene skøjte i finalen efter en 5-3-sejr over Herning Blue Fox fredag aften. Søndag kan nordjyderne spille sig videre.